Titán orbita una vegada cada 15 días e 22 horas. Como a Luna e a-saber-los satelites d'as planetas chigantas, o periodo rotacional d'ell (o suyo día) ye identico ta o periodo orbital d'ell; Titán endura asinas una chunta de marea en una rotación sincrona con Saturno, e permanentment amuestra una cara ta la planeta, doncas, o "día" de Titán ye igual a lo suyo periodo orbital. Per isto, bi ha un punto subsaturnián en a suya superficie, dende a quala a planeta pareixerba estar penchata perén dreitament per dencima. As lonchitutz en Titán se miden enta l'ueste, prencipiando a partir d'o meridián que cruza iste punto. A suya excentricidat orbital ye 0,0288 e o plan orbital ye inclinato 0,348 graus en relación con o equador de Saturno. Veyito dende a Tierra, Titán agafa una distancia angular de bells 20 radios de Saturno (aproximatament 1 200 000 kilometros (750 000 millas) dende Saturno e almerca un disco de 0,8 arcosegundos de diametro.